**Jaroslav Modrý** (s. 27. helmikuuta 1971 České Budějovice, Tšekkoslovakia) on tšekkiläinen entinen jääkiekkopuolustaja, joka pelasi pääsarjaurallaan Tšekkoslovakian jääkiekkoliigassa, Tšekkin Extraliigassa ja NHL:ssä. NHL:ssä hän pelasi vuosien 1993–2008 aikana 725 runkosarjaottelua ja teki niissä 250 tehopistettä. Tšekkoslovakian ja Tšekin pääsarjoissa Modrý pelasi yhteensä 319 runkosarjaottelua. Modrý edusti Tšekkiä MM-kilpailuissa kerran.

Ura
---

### Seuraura

Modrý aloitti uransa kotikaupungissaan HC České Budějovicessa, jossa hän pelasi ensimmäiset miesten pelinsä 16-vuotiaana Tšekkoslovakian liigassa kaudella 1987–1988. Modrýn ensimmäinen kokonainen pääsarjakausi oli 1989–1990, jolloin hän pelasi 41 runkosarjaottelua ja teki pisteet 2+2=4. New Jersey Devils varasi Modrýn 179. pelaajana NHL:n varaustilaisuudessa vuonna 1990. Kaudeksi 1990–1991 hän siirtyi HK Dukla Trenčíniin, josta Modrý palasi kuitenkin kesken seuraavan kauden sarjatasoa alemmas pudonneeseen HC České Budějoviceen.

Modrý siirtyi kaudeksi 1992–1993 New Jersey Devilsin organisaatioon. Hän pelasi ensimmäisen sopimuskautensa kokonaan AHL-joukkue Utica Devilsissä ja teki 80 runkosarjaottelussa tehopisteet 7+35=42. Seuraavalla kaudella 1993–1994 hän debytoi NHL:ssä ja teki 41 runkosarjaottelussa pisteet 2+15=17. Modrý pelasi ison osan kaudestaan vielä New Jerseyn uudessa farmijoukkueessa, Albany River Ratsissa. Kaudella 1994–1995 hän pelasi NHL:n työsulun aikana HC České Budějovicessa. NHL-kauden alettua Modrý jäi kuitenkin pieneen rooliin New Jerseyssä, jossa hän pelasi kaudella 11 runkosarjaottelua ja vietti suurimman osan kaudesta farmijoukkueessa.

New Jersey myi Modrýn heinäkuussa 1995 Ottawa Senatorsiin, josta se sai vaihdossa saman kesän neljännen kierroksen varausvuoron. Kauden 1995–1996 lopulla Ottawa myi hänet ja kesän 1996 kahdeksannen kierroksen varausvuoro Los Angeles Kingsiin, josta Ottawa sai vaihdossa Kevin Brownin. Modrý pelasi ensimmäisen kokonaisen kautensa NHL:ssä ja teki 73 runkosarjaottelussa tehopisteet 4+17=21. Kolme seuraavaa kautta hän pelasi kuitenkin pääasiassa IHL:ssä Phoenix Roadrunnersin, Utah Grizzlies ja Long Beach Ice Dogsin joukkueissa.

Modrý vakiinnutti paikkansa NHL:ssä kaudella 2000–2001, jolloin hän teki 19 tehopistettä ja hyvän teholukeman +16. Modrý teki ensimmäisen pudotuspelimaalinsa NHL:ssä hyvään paikkaan, sillä se ratkaisi Kingsille 26. huhtikuuta 2001 pelatun pudotuspelien toisen kierroksen ensimmäisen ottelun jatkoajalla 4-3 Colorado Avalanchea vastaan. Kaudella 2001–2002 hän teki NHL:n yhden kauden piste-ennätyksensä 4+38=42 ja oli Kingsin paras puolustaja pistepörssissä. Hän pelasi kauden aikana myös NHL:n tähdistöottelussa. Kaudella 2002–2003 Modrý teki 13 maalia ja NHL:n yhden kauden maaliennätyksensä. Hän oli taas kaudella 2003–2004 Kingsin tehokkain puolustaja pisteillä 5+27=32.

Heinäkuussa 2004 Modrý teki pelaajasopimuksen Atlanta Thrashersin kanssa. Hän pelasi kauden 2004–2005 kuitenkin Tšekin Extraliga-joukkue HC Liberecissä NHL:n työsulun vuoksi. Liberec voitti kauden päätteeksi pronssia. NHL:n jatkettua kaudella 2005–2006 Modrý oli Atlantan tehokkain puolustaja pisteillä 7+31=38. Atlanta myi Modrýn ja Patrik Štefanin kesäkuussa 2006 Dallas Starsiin, josta se sai vaihdossa Niko Kapasen ja seitsemännen kierroksen varausvuoron saman kesän varaustilaisuuteen. Modrý pelasi Dallasissa helmikuuhun 2007, mutta hän ei noussut joukkueessa kuitenkaan odotetun suureen rooliin. Dallas myi Modrýn NHL:n siirtotakarajalla takaisin entiseen seuraansa Los Angeles Kingsiin, joka sai myös Johan Franssonin, ensimmäisen kierroksen varausvuoron kesälle 2008 ja kaksi alhaisempaa varausvuoroa. Dallas sai kaupassa Mattias Norströmin, Konstantin Puškarjovin sekä kaksi varausvuoroa. Vuotta myöhemmin, kesken Modrýn viimeisen NHL-kauden 2007–2008, Los Angeles myi hänet Philadelphia Flyersiin vaihdossa kolmannen kierroksen varausvuoroon.

Kaudeksi 2008–2009 Modrý palasi Tšekkiin tehtyään kaksivuotisen pelaajasopimuksen HC Liberecin kanssa. Hänet nimettiin joukkueen kapteeniksi. Modrý ei jatkanut Liberecissä kuitenkaan toista sopimuskauttaan 2009–2010, vaan siirtyi yhden vuoden pelaajasopimuksella HC Plzeňin joukkueeseen. Modrý pelasi pisteiden valossa parhaan Extraliga-kautensa pisteillä 9+18=27, joilla hän jakoi koko sarjan puolustajien maalipörssin voiton ja puolustajien pistepörssin viidennen sijan. Modrý oli myös Plzeňin sisäisen jäähypörssin ykkönen 91 minuutillaan. Kesäkuussa 2010 hän teki vuoden mittaisen jatkosopimuksen joukkueen kanssa.

Modrý voitti kaudella 2010–2011 Plzeňin sisäisen tehotilaston lukemalla +15. Hän lopetti pelaajauransa kevääseen 2011, mutta palasi joukkueen vahvuuteen taas tammikuussa 2012 loppukaudeksi 2011–2012. Kauden päätteeksi 41-vuotiaan Modrýn ura päättyi lopulta Tšekin pronssiin.

### Maajoukkueura

Modrý edusti Tšekkiä MM-kilpailuissa vuonna 2003. Hän edusti myös Tšekkoslovakiaa alle 20-vuotiaiden MM-kilpailuissa vuonna 1991, joissa voitti pronssia, ja alle 18-vuotiaiden EM-kilpailuissa vuonna 1989, joissa voitti hopeaa.

Muuta
-----

Modrý kuului kaudella 2011–2012 vapaaehtoisena yhdysvaltalaisen Rensselaer Polytechnic Instituten yliopistojoukkueen valmennusryhmään. Hänen poikansa Jacob on kiinnitetty samaan yliopistoon. Jacob on Yhdysvaltain kansalainen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1987–1988 | HC České Budějovice | CŠL | 3 | 0 | 0 | 0 | 0 | - | - | - | - | - |
| 1988–1989 | HC České Budějovice | CŠL | 16 | 0 | 0 | 0 | 8 | 12 | 0 | 1 | 1 | - | U18-EM | 6 | 2 | 2 | 4 | 12 |
| 1989–1990 | HC České Budějovice | CŠL | 41 | 2 | 2 | 4 | - | - | - | - | - | - |
| 1990–1991 | HK Dukla Trenčín | CŠL | 33 | 1 | 9 | 10 | 6 | 4 | 0 | 3 | 3 | 0 | JMM | 6 | 0 | 1 | 1 | 2 |
| 1991–1992 | HK Dukla Trenčín | CŠL | 18 | 0 | 4 | 4 | 6 | - | - | - | - | - |
|  | HC České Budějovice | 1. ČNHL | 14 | 4 | 10 | 14 | - | - | - | - | - | - |
| 1992–1993 | Utica Devils | AHL | 80 | 7 | 35 | 42 | 62 | 5 | 0 | 2 | 2 | 2 |
| 1993–1994 | New Jersey Devils | NHL | 41 | 2 | 15 | 17 | 18 | - | - | - | - | - |
|  | Albany River Rats | AHL | 19 | 1 | 5 | 6 | 25 | - | - | - | - | - |
| 1994–1995 | HC České Budějovice | ČEL | 19 | 1 | 3 | 4 | 30 | - | - | - | - | - |
|  | New Jersey Devils | NHL | 11 | 0 | 0 | 0 | 0 | - | - | - | - | - |
|  | Albany River Rats | AHL | 18 | 5 | 6 | 11 | 14 | 14 | 3 | 3 | 6 | 4 |
| 1995–1996 | Ottawa Senators | NHL | 64 | 4 | 14 | 18 | 38 | - | - | - | - | - |
|  | Los Angeles Kings | NHL | 9 | 0 | 3 | 3 | 6 | - | - | - | - | - |
| 1996–1997 | Los Angeles Kings | NHL | 30 | 3 | 3 | 6 | 25 | - | - | - | - | - |
|  | Phoenix Roadrunners | IHL | 23 | 3 | 12 | 15 | 17 | - | - | - | - | - |
|  | Utah Grizzlies | IHL | 11 | 1 | 4 | 5 | 20 | 7 | 0 | 1 | 1 | 6 |
| 1997–1998 | Los Angeles Kings | NHL | 5 | 0 | 1 | 1 | 0 | - | - | - | - | - |
|  | Utah Grizzlies | IHL | 74 | 12 | 21 | 33 | 72 | 4 | 0 | 2 | 2 | 6 |
| 1998–1999 | Long Beach Ice Dogs | IHL | 64 | 6 | 29 | 35 | 44 | 8 | 4 | 2 | 6 | 4 |
| 1999–2000 | Los Angeles Kings | NHL | 26 | 5 | 4 | 9 | 18 | 2 | 0 | 0 | 0 | 2 |
|  | Long Beach Ice Dogs | IHL | 11 | 2 | 4 | 6 | 8 | - | - | - | - | - |
| 2000–2001 | Los Angeles Kings | NHL | 63 | 4 | 15 | 19 | 48 | 10 | 1 | 0 | 1 | 4 |
| 2001–2002 | Los Angeles Kings | NHL | 80 | 4 | 38 | 42 | 65 | 7 | 0 | 2 | 2 | 0 |
| 2002–2003 | Los Angeles Kings | NHL | 82 | 13 | 25 | 38 | 68 | - | - | - | - | - | MM | 9 | 0 | 3 | 3 | 4 |
| 2003–2004 | Los Angeles Kings | NHL | 79 | 5 | 27 | 32 | 44 | - | - | - | - | - |
| 2004–2005 | HC Liberec | ČEL | 19 | 3 | 7 | 10 | 24 | 12 | 0 | 4 | 4 | 22 |
| 2005–2006 | Atlanta Thrashers | NHL | 79 | 7 | 31 | 38 | 76 | - | - | - | - | - |
| 2006–2007 | Dallas Stars | NHL | 57 | 1 | 9 | 10 | 32 | - | - | - | - | - |
|  | Los Angeles Kings | NHL | 19 | 0 | 8 | 8 | 22 | - | - | - | - | - |
| 2007–2008 | Los Angeles Kings | NHL | 61 | 1 | 5 | 6 | 42 | - | - | - | - | - |
|  | Philadelphia Flyers | NHL | 19 | 0 | 3 | 3 | 8 | 9 | 0 | 3 | 3 | 0 |
| 2008–2009 | HC Liberec | ČEL | 52 | 3 | 14 | 17 | 48 | 3 | 0 | 0 | 0 | 6 |
| 2009–2010 | HC Plzeň | ČEL | 52 | 9 | 18 | 27 | 91 | 6 | 0 | 3 | 3 | 8 |
| 2010–2011 | HC Plzeň | ČEL | 52 | 8 | 12 | 20 | 54 | 4 | 0 | 1 | 1 | 4 |
| 2011–2012 | HC Plzeň | ČEL | 14 | 1 | 0 | 1 | 37 | 10 | 0 | 2 | 2 | 6 |
| 13 kautta | yhteensä | NHL | 725 | 49 | 201 | 250 | 510 | 28 | 1 | 5 | 6 | 6 |
| 11 kautta | yhteensä | CŠL/ČEL | 319 | 28 | 69 | 97 | 304 | 51 | 0 | 14 | 14 | 46 |

Lähteet
-------

* Jaroslav Modrý The Internet Hockey Databasessa (englanniksi)
* Jaroslav Modrý Legends of Hockey -sivustolla (englanniksi)
* Jaroslav Modrý *Elite Prospects*. Everysport Media Group AB.  (englanniksi)

### Viitteet

1. 1 2  Honzík, Vojtěch: Jaroslav Modrý se vrací ze zámoří na pomoc Plzni!  4.1.2012. HC ŠKODA PLZEŇ. Viitattu 26.9.2013. (tšekiksi)
2. 1 2 3 4 5 6 7  Jaroslav Modrý *Elite Prospects*. Everysport Media Group AB.  (englanniksi)
3. 1 2  Jaroslav Modrý Legends of Hockey -sivustolla (englanniksi)
4. ↑  Kloucek ja Modry vuosihuollossa *Jatkoaika.com*.  18.5.2001. Jatkoaika r.y. Viitattu 26.9.2013.
5. ↑  NHL:n All Star-ottelun pelaajat julkistettu *Jatkoaika.com*.  17.1.2002. Jatkoaika r.y. Viitattu 26.9.2013.
6. ↑  Jaroslav Modrý The Internet Hockey Databasessa (englanniksi)
7. ↑  NHL:ssä tapahtuu viikolla 27: Devilsissä liikehdintää, Knuble ja Stevenson Philadelphiaan *Jatkoaika.com*.  4.7.2004. Jatkoaika r.y. Viitattu 26.9.2013.
8. ↑  Niko Kapanen sopimukseen Atlantan kanssa *Jatkoaika.com*.  20.7.2006. Jatkoaika r.y. Viitattu 26.9.2013.
9. ↑  NHL:n siirtoruletti kävi kuumana *Jatkoaika.com*.  28.2.2007. Jatkoaika r.y. Viitattu 26.9.2013.
10. ↑  NHL:ssä tapahtuu viikolla 8: Richards kolmeksi viikoksi sivuun, Schultzille kuusivuotinen jatkosopimus *Jatkoaika.com*.  24.2.2008. Jatkoaika r.y. Viitattu 26.9.2013.
11. ↑  Modry leaves NHL to play for team in Czech Republic  31.7.2008. PRAGUE, Czech Republic:  The Sports Network. Viitattu 26.9.2013. (englanniksi)
12. ↑  NHL:ssä tapahtuu: Pominvillelle pitkä jatko, Zubov sivussa vähintään neljä viikkoa *Jatkoaika.com*.  19.9.2008. Jatkoaika r.y. Viitattu 26.9.2013.
13. ↑  Rachota, Jan: Obránce Jaroslav Modrý končí v Liberci  6.3.2009. Bílí Tygři Liberec. Viitattu 26.9.2013. (tšekiksi)
14. ↑  Schlegel, David: Martin Straka v Plzni prodloužil smlouvu, přicházejí Modrý, Hanzlík, Tvrdík a Hvila  1.5.2009. HC ŠKODA PLZEŇ. Viitattu 26.9.2013. (tšekiksi)
15. ↑  Schulz, Ervín: Obránce Modrý zůstává v hokejové Plzni, klub získal i Frola  3.6.2010. iDNES.cz. Viitattu 26.9.2013. (tšekiksi)
16. ↑  Maxianová, Adéla: Musím dát prostor mladým, říká definitivně se loučící Jaroslav Modrý  3.4.2012. HC ŠKODA PLZEŇ. Viitattu 26.9.2013. (tšekiksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Tšekki

 |

 |